als_Latn dik_Latn sag_Latn
Lunaçek: Deklaratat e Berishës kanë shkaktuar shqetësim në PE
Eurodeputetja Ulrike Lunaçek shpreh shqetësimin që kanë ngritur në Parlamentin Europian deklaratat e kryeministrit Berisha për pasaportat. Duke folur në Prishtinë për rezolutën për Kosovën, Lunaçek përmendi edhe shqetësimin që ka krijuar në PE nisma e kryeministrit për të pajisur me pasaportë shqiptarët e Kosovës.
“Rreth Sali Berishës, i cili dëshiron t’u japë pasaporta shqiptarëve të Kosovës…e di që ka disa shqetësime në Parlamentin Europian sepse e njëjta gjë po ndodh në disa vende të tjera, si mes Rumanisë dhe Moldavisë. Pasaporta u jepen shtetasve të vendeve që ndodhen afër e që flasin të njëjtën gjuhë etj.. gjithashtu edhe për Shqipërinë ka shqetësime. Unë nuk merrem me Shqipërinë ndaj s’mund t’ju them ekzaktësisht se kush po flet me Qeverinë atje për këtë çështje, por mund t’ju them vetëm se ka shqetësime rreth kësaj çështjeje”, tha Lunaçek.
Tre ditë më parë, kryeministri Berisha tha se do të tërhiqej nga vendimi për të pajisur me pasaportë edhe shqiptarët e Kosovës. Berisha u tërhoq nga nisma që e pati propaganduar me bujë, me argumentin se “nuk mund të ndërmerret një nismë ligjore me Kosovën, për shkak se ky shtet ka aplikuar për liberalizimin e vizave me BE-në dhe se një marrëveshje e tillë do të dëmtonte procesin”.
1 Koment
-
mentari February 12, 17:47
saliut i duhen kosovaret te votojne per te si ndodhi per zgjedhjet e majit 2011
ku fitoi luli me votat e vjedhura
als_Latn als_Latn als_Latn als_Latn als_Latn unk eng_Latn als_Latn als_Latn